Rezumatul Studiului 12 - Umblaţi cârmuiţi de Duhul

1. **A UMBLA ÎN DUH. Galateni 5:16, 18.**
	* Ce vrea să spună Biblia prin „umblarea” pe căile lui Dumnezeu (Deuteronomul 13: 4-5; Romani 13:13; Coloseni 1:10)?
	* Voia lui Dumnezeu este prezentată clar în Biblie, pentru a putea „umbla” în ea. Aceasta include, bineînţeles, însuşirea celor zece porunci şi a altor reguli care ne ajută să trăim cum Dumnezeu doreşte.
	* Totuşi, a ne însuşi aceste porunci ca şi mijloc de mântuire înseamnă a ne abate de la Cale, a umbla fără a ţine seama de ceea ce Dumnezeu a făcut pentru noi.
2. **LUPTA CREŞTINULUI. Galateni 5:17.**
	* Acceptând jertfa lui Isus, credinciosul dobândeşte o nouă natură – spirituală – care intră în conflict cu cea „carnală” (Romani 7:14-25).
	* În fiecare zi trebuie să luăm decizia de a ne pune de partea Duhului, prinzându-ne de mâna Sa puternică.
3. **FAPTELE FIRII PĂMÂNTEŞTI. Galateni 5:19-21.**
	* Pavel pune în contrast rezultatul de a trăi după fire cu cel de a trăi după Duh. Aceste liste au două diferenţe semnificative:
		+ Primele sunt „fapte”, celelalte sunt „roade”.
			1. Firea *comandă*, ne cere, ne obligă să păcătuim.
			2. Duhul *produce* în noi o purtare sfântă.
		+ „Faptele” sunt la plural, „roada” la singular
			1. Natura păcătoasă aduce diviziune, confuzie şi dezbinare.
			2. Natura spirituală alimentează unitatea
	* Păcatul distruge relaţiile umane şi produce durere. Duhul Sfânt restaurează relaţiile şi produce viaţă veşnică.
4. **ROADA DUHULUI. Galateni 5:22-23.**
	* Dragostea este în fruntea listei roadei Duhului şi din ea emană toate celelalte virtuţi.
	* Chiar dragostea este virtutea care rezumă împlinirea celor Zece Porunci (Matei 22:35-40).
	* Dragostea este contrară naturii păcătoase a omului. De aceea dragostea este distincţia principală a credinciosului.
5. **A TRĂI PRIN DUH. Galateni 5:24-26.**
	* În Galateni 5:16-26, Pavel foloseşte cinci verbe pentru a descrie tipul de viaţă condus de Duhul.
		+ A umbla [*peripateō*] (v. 16). Trebuie să Îl urmăm în fiecare zi pe Isus, să trăim cu El;
		+ A fi călăuzit (v. 18). Trebuie să permitem Duhului să ne indice unde trebuie să mergem şi ce trebuie să facem;
		+ A crucifica (v. 24). Trebuie să dăm morţii natura noastră firească şi să alimentăm natura noastră spirituală;
		+ A trăi (v. 25). Trebuie să ne naştem din nou zi de zi;
		+ A umbla [*stoicheō*] (v. 25). Trebuie „să ţinem pasul” cu ritmul marcat de Duhul Sfânt, lăsându-L pe El să ne dirijeze viaţa.